OpenLLM-France/wikimedia huggingface dataset:
# Olive Hill

Olive Hill és una població dels Estats Units a l'estat de Kentucky. Segons el cens del 2000 tenia 1.813 habitants.

## Demografia

Segons el cens del 2000, Olive Hill tenia 1.813 habitants, 791 habitatges, i 488 famílies. La densitat de població era de 348,3 habitants/km².
Dels 791 habitatges en un 26,5% hi vivien nens de menys de 18 anys, en un 44,5% hi vivien parelles casades, en un 14,5% dones solteres, i en un 38,2% no eren unitats familiars. En el 34,8% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,5% tenia menys de 18 anys, un 8,3% entre 18 i 24, un 24,4% entre 25 i 44, un 24,4% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 78 homes.
La renda mediana per habitatge era de 22.958 $ i la renda mediana per família de 31.071 $. Els homes tenien una renda mediana de 24.063 $ mentre que les dones 19.191 $. La renda per capita de la població era de 12.628 $. Entorn del 16,7% de les famílies i el 24,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olive Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Olive Hill». American Fact Finder. Oficina del Cens dels Estats Units, 12-01-2010.
# Oświęcim

Oświęcim (Auschwitz en alemany) és una ciutat polonesa situada al sud del voivodat de la Petita Polònia (Małopolska en polonès), a 50 km a l'oest de Cracòvia. El 2001 tenia 43.000 habitants.

## Història

La ciutat va ser mencionada per primer cop el 1117. El 1170 va deixar de pertànyer a la província de Cracòvia i va passar al Ducat d'Opole. Oświęcim es va organitzar segons la llei alemanya el 1270.
Al llarg de la història, alemanys i polonesos varen viure junts en aquest poble de forma pacífica. Des de 1315, va ser la capital d'un ducat independent.
El 1327 el duc Joan I d'Oświęcim va formar un estat vassall del regne de Bohèmia, amb la part oest de Galítsia i els ducats d'Oświęcim i Zator. Posteriorment l'àrea retornà als ducs.
En el segle xiv molta gent va ser desplaçada. El 1457 el rei polonès Casimir IV Jagelló va comprar els drets d'Oświęcim que va ser afegit a Cracòvia. Els jueus varen ser convidats a establir-se en aquesta regió, i esdevingueren població majoritària al segle xv.
Oświęcim també esdevingué un dels centre de cultura protestant a Polònia.
La ciutat va ser destruïda per tropes sueques el 1655.
Quan Polònia va ser dividida durant el segle xviii, Oświęcim esdevingué part del Regne de Galítsia i Lodomèria (una província de l'Imperi Austrohongarès) el 1772.
Després de la Primera Guerra Mundial la ciutat retornà a Polònia. Al llarg de la història la ciutat ha estat principalment jueva fins a l'Holocaust. A l'inici de la Segona Guerra Mundial hi havia al voltant de 8.000 jueus a la ciutat.
Durant l'ocupació alemanya de Polònia, el treball esclau es va utilitzar per construir una nova subdivisió que actuaria com a camp de concentració. Els presoners del camp de concentració d'Auschwitz s'utilitzaren per construir i fer treballs químics per al conglomerat I.G. Farben, que produí molts tipus d'elements químics necessaris per a l'esforç de guerra alemany.
# Ollauri

Ollauri és un municipi de la Rioja, a la regió de la Rioja Alta.

## Història

Un document de 1343 la cita com Ullauri, possible referència al nom del repoblador basc, Ulla, que va ocupar a mitjan segle x una terra fronterera amb els dominis àrabs. Uns altres comenten que "Ollauri" vindria a significar "Vila de cabanyes", o " de ferreries" ("ona" és ferreria en euskera, mentre que "uri" ve d'"hiri", és a dir, ciutat).
Ollauri va ser llogaret de Briones fins al segle xviii, circumstància que pot explicar l'escassa documentació històrica referida específicament a la vila. Com a llogaret de Briones, va gaudir del fur concedit a aquesta localitat el 18 de gener de 1256 per Alfons X el Savi i del privilegi real cedit per Sanç IV en 1293. Va pertànyer al senyoriu dels Téllez Girón, ducs d'Osuna i comtes d'Ureña, qui nomenaven el seu alcalde ordinari. En 1712, regnant a Espanya el primer rei Borbó Felip V, Ollauri es va deslligar de Briones i es va constituir en vila amb Ajuntament propi. Va formar part de la província de Burgos fins a la creació de la província de Logronyo el 30 de novembre de 1833.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Oxiitriobetafita-(Y)

La oxiitriobetafita-(Y) és un mineral de la classe dels òxids que pertany al grup de la betafita.

## Característiques

La oxiitriobetafita-(Y) és un òxid de fórmula química Y₂Ti₂O₆O. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes de novembre del mateix any. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Nacional de la Natura i la Ciència de Tòquio (Japó), amb el número d'espècimen: nsm-m49380.

## Formació i jaciments

Va ser descoberta a les pegmatites de Yunoyama-onsen, a la ciutat de Komono del districte de Mie (Prefectura de Mie, Japó), on es troba en forma de petits grans de color marró en un agregat en forma de cilindre (2,5 × 0,6 cm). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Oxyyttrobetafite-(Y)» (en anglès). Mindat. [Consulta: 5 octubre 2022].
* ↑ Nishio–Hamane, Daisuke; Momma, Koichi; Ohnishi, Masayuki; Inaba, Sachio «Oxyyttrobetafite–(Y), Y2Ti2O6O, a new mineral of the pyrochlore supergroup in a pegmatite from Souri Valley, Komono, Mie Prefecture Japan». Journal of Mineralogical and Petrological Sciences, 117, 1, 2022, pàg. n/a. DOI: doi:10.2465/jmps.220728 [Consulta: 5 abril 2023].
# Ondine

Ondine, o La Naïade (en català, Ondina, o la nàiade) és un ballet en tres actes i sis escenes de dansa clàssica, coreografiat per Jules Perrot sobre música de Cesare Pugni. El ballet, ambientat a una platja de Sicília, està inspirat en la novel·la Ondina, de Friedrich de la Motte Fouqué i publicada cap al 1811. Es va estrenar al Her Majesty's Theater de Londres en 1843. Més tard, en Perrot el va reestrenar amb un nou títol, La naïade et le pêcheur (La nàiade i el pescador), nom que es va utilitzar a partir d'aleshores.

## Tema

Una ondina era un esperit de l'aigua, segons les teories de Paracels; i una nàiade, segons la mitologia grega, una nimfa que personifica l'aigua de brolladors, llacs i fonts. Era una mena de sirena, amb un cos bellíssim de dona i cua de peix meravellós, amb una veu prodigiosa, que vivia en un món aquàtic d'ensomni. Era admirada per tothom, però ella no se sentia feliç, volia conéixer l'exterior. Va sortir, va conèixer un home i se'n va enamorar. Però fora de l'aigua ella no és immortal, i a més es trobarà un altre problema.
L'argument és pres de l'Ondina de Friedrich Kvapil de la Motte Fouqué, una metàfora sobre la pròpia superació i la capacitat d'obrir horitzons que acaba resultant tràgica. Com a tota obra romàntica, la tragèdia, a la novel·la i el ballet, n'és un element fonamental.

## Vegeu també

* La Sílfide és un mític ballet del mateix autor, considerat el primer del romanticisme a la dansa clàssica. La seva protagonista és una sílfide, l'esperit o nimfa de l'aire, segons Paracels.

## Referències

* 1 2 Ballet Ondine Arxivat 2010-02-07 a Wayback Machine. Danzaballet, 21 de juliol de 2007 (castellà)
# PRK

PRK té els següents significats:
* Queratectomia fotorefractiva (del seu nom en anglès Photorefractive Keratectomy), tècnica de cirurgia refractiva mitjançant làser
* PRK també és el codi del COI per a Corea del Nord
# PRI (desambiguació)

PRI té els següents significats:
Partits polítics
* Partit Revolucionari Institucional, partit polític mexicà.
* Partit Republicà Italià, partit polític italià.
Tecnologia
Topònimia
# Pablo Infante Muñoz

Pablo Infante Muñoz (Burgos, 20 de març de 1980) és un exfutbolista professional castellanolleonès que jugava com a migcampista.

## Carrera futbolística

Infante va jugar en categories inferiors amb el Real Burgos CF, el Vadillos CF i el Racing Lermeño. Els seus primers sis anys com a sènior els va passar en el futbol amateur.
Infante va debutar com a professional a la tercera divisió la temporada 2005–06 amb el CD Mirandés, equip al qual va ajudar a promocionar a la segona B la temporada 2008–09, en el seu quart anya a l'equip. La temporada 2011–12, el seu nom es va fer conegut a Espanya després de l'actuació de l'equip a la Copa del rei 2011-12, en què va eliminar dos clubs de primera, el Vila-real CF i el Racing de Santander, amb el jugador marcant quatre dels sis gols del seu equip en els quatre partits, i que li van servir per a coronar-se com a màxim golejador de la competició; en lliga va marcar 13 gols en la temporada regular, que van ajudar l'equip a promocionar a la segona divisió per primer cop en la seva història
El 28 de juny de 2012, a 32 anys, va renovar el seu contracte amb el Mirandés per una temporada més. Va jugar el seu primer partit a segona divisió el 17 d'agost, com a titular, en una derrota per 0–1 a casa contra la SD Huesca.
Infante va marcar els seus primers gols com a professional l'1 de setembre de 2012, un doblet en una victòria per 4–0 a fora contra el Xerez CD. El 13 de juliol de 2014, després d'haver jugat amb els Rojillos nou temporades, va marcar a la SD Ponferradina de la mateixa categoria.

## Referències

* ↑ «Entrevista a Pablo Infante» (en castellà). Marca, 04-01-2012 [Consulta: 19 gener 2012].
* ↑ «El 'nueve' que sueña con subir a Segunda con el Mirandés» (en castellà). El Diario Montañés, 10-01-2012 [Consulta: 19 gener 2012]. Arxivat 13 de gener 2012 a Wayback Machine. «Còpia arxivada». Arxivat de l'original el 2012-01-13. [Consulta: 18 gener 2017].
* ↑ «El Espanyol ambiciona aniquilar al Mirandés en casa e» (en castellà). Diari AS, 17-01-2012 [Consulta: 19 gener 2012].
* ↑ «El Mirandés vuela a lomos de Pablo Infante» (en castellà). El País, 03-01-2012 [Consulta: 19 gener 2012].
* ↑ «Pablo Infante seguirá otro año en el Mirandés» (en castellà). Marca, 28-06-2012 [Consulta: 10 juliol 2012].
* ↑ «El Huesca amarga el estreno del Mirandés» (en castellà). Marca, 17-08-2012 [Consulta: 24 agost 2012].
* ↑ «El Mirandés se estrenó a lo grande en la División de Plata» (en castellà). Marca, 01-09-2012. [Consulta: 15 agost 2014].
* ↑ «Pablo Infante llega a la Deportiva» (en castellà). Marca, 13-07-2014. [Consulta: 15 agost 2014].

## Enllaços externs

* Pablo Infante Muñoz a BDFutbol
* Pablo Infante Muñoz, Fitxa a Soccerway
# PSF

PSF té els següents significats:
* Partit Socialista (França), partit polític de França
* Partit Socialista Francès (1902), partit polític històric de França
* Partit Socialista de França (1902-1905), partit polític històric de França
* Partit Socialdemòcrata de Finlàndia, partit polític de Finlàndia
* Sinn Féin provisional (del nom en anglès Provisional Sinn Féin), partit polític històric d'Irlanda
* Federació Popular d'Estudiants de Jammu i Caixmir (del nom en anglès Popular Students Federation), moviment polític de Jammu i Caixmir
* Python Software Foundation, organització per al foment del llenguatge de programació Python
# PRV

PRV té els següents significats:
* Partit de la Revolució Veneçolana, partit polític de Veneçuela
* Partit Radical Valoisià, partit polític francès
* Motor PRV, motor d'automòbil desenvolupat conjuntament per Peugeot, Renault i Volvo
* Virus de la pseudoràbia (del nom en anglès Pseudorabies Virus (PrV)), virus responsable de la malaltia d'Aujeszky
# Parker School

Parker School és una concentració de població designada pel cens dels Estats Units a l'estat de Montana. Segons el cens del 2000 tenia 352 habitants.

## Demografia

Segons el cens del 2000, Parker School tenia 352 habitants, 78 habitatges, i 69 famílies. La densitat de població era de 17,4 habitants per km².
Dels 78 habitatges en un 60,3% hi vivien nens de menys de 18 anys, en un 57,7% hi vivien parelles casades, en un 16,7% dones solteres, i en un 11,5% no eren unitats familiars. En el 10,3% dels habitatges hi vivien persones soles l'1,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,51 i el nombre mitjà de persones que vivien en cada família era de 4,84.
Per edats la població es repartia de la següent manera: un 47,2% tenia menys de 18 anys, un 10,8% entre 18 i 24, un 24,4% entre 25 i 44, un 14,2% de 45 a 60 i un 3,4% 65 anys o més.
L'edat mediana era de 20 anys. Per cada 100 dones de 18 o més anys hi havia 118,8 homes.
La renda mediana per habitatge era de 29.167 $ i la renda mediana per família de 37.917 $. Els homes tenien una renda mediana de 18.750 $ mentre que les dones 40.500 $. La renda per capita de la població era de 7.453 $. Aproximadament el 30% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parker School». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Parker School». American Fact Finder. Oficina del Cens dels Estats Units, 12-01-2010.
# Pamela Colman Smith

Pamela Colman Smith (16 de febrer de 1878 - 18 de setembre de 1951), també anomenada Pixie, va ser una artista, il·lustradora i escriptora. Va ser reconeguda per il·lustrar el Tarot Rider-Waite (també anomenades cartes Waite-Smith o les cartes Rider-Waite-Smith) de l'ocultista Arthur Edward Waite.

## Referències

* ↑ Place, Robert M. 2005. The Tarot: History, Symbolism, and Divination, Tarcher/Penguin, New York, 2005, pp. 177-186 ISBN 1585423491
# Parc natural de la vall de Sorteny

El Parc Natural de la Vall de Sorteny és la major àrea natural protegida d'Andorra. Ocupa en total una superfície de 1.080 hectàrees.

## Història

El Parc Natural de la Vall de Sorteny ofereix un interès molt especial atenent a l'activitat científica, històrica, educativa, artístiques i recreatives que s'hi està duent a terme.
Els seus paisatges, la seva fauna i flora tan singulars per la terra andorrana i el seu ric patrimoni històric van donar lloc el 23 de juny de 1999 a la creació del Parc Natural de la Vall de Sorteny. El propòsit principal era protegir la singularitat i la integritat dels valors naturals del lloc, i mantenir l'estructura funcional dels ecosistemes, per tal de promoure la investigació científica i l'educació ambiental.

## Patrimoni

El paisatge natural és una reserva botànica de valor, amb més de 750 espècies de plantes prou representatives de la flora dels Pirineus, de les quals 60 tenen un cert grau d'endemicitat També hi ha un petit Jardí Botànic, on hi creixen una gran varietat de plantes per a usos medicinals.
De la mà del Centre d'Interpretació de la Natura o en companyia de guies especialitzats en flora, es pot descobrir l'ús tradicional de plantes d'alta muntanya, la vida tradicional a l'alta vall d'Ordino, la interpretació del paisatge, la influència dels éssers humans en la natura, entre molts altres aspectes.
Al costat del jardí botànic es pot observar l'escultura de l'Estripagecs, un conjunt escultòric format per cinc tòtems de grans dimensions i creat per l'artista andorrà Pere Moles, que pren la forma de cinc estripagecs (barrots metàl·lics amb punxes laterals irregulars que es col·loquen a les finestres per evitar que hi entri algú; el nom ve de la seva funció: estripar els «gecs» dels lladres). Formen part del patrimoni cultural i arquitectònic d’Andorra i són rèpliques exactes dels estripagecs de la parròquia d’Ordino.

## Accés

S'arriba a aquest parc a través d'un desviament a la carretera que uneix Ordino a Arcalís dins la Vall d'Ordino.

## Enllaços externs

* Pàgina web del Parc
* Comapedrosa i Sorteny impulsen una de les zones naturals transfrontereres protegides més extenses d’Europa
# Partó

Partó (en anglès i en francès: Parton), en la física de partícules, es va proposar per part del físic Richard Feynman l'any 1969, per tal de descriure l'estructura dels hadrons i modelitzar les interaccions amb els hadrons d'alta energia. A partir de llavors, els partons descrits en aquest model s'han identificat amb els quarks i els gluons.
En aquest model, els hadrons com són els nucleons (protons o neutrons) estan composts de subpartícules puntuals independents anomenades partons.
Una particularitat dels partons és que la seva caracterització depèn de l'escala d'interacció considerada, escala definida per l'invers del mòdul de la impulsió transferida a l'hadró durant la interacció. Així, un partó vist com un simple quark a una escala donada es pot revelar ser la superposició d'un quark i d'un gluó a una escala més petita. Per aquest fet, el nombre de partons observat en un hadró augmenta amb la impulsió transferida. A baixa energia, un barió no contindrà més que tres partons (els tres quarks de valència). A més alta energia, la possibilitat d'observar un hadró a una escala més fina permet revelar una mar de partons.

## Referències

* ↑ R. P. Feynman, Proceedings of the 3rd Topical Conference on High Energy Collision of Hadrons, Stony Brook, N. Y. (1969)
* (anglès) CTEQ Collaboration, S. Kretzer et al., "CTEQ6 Parton Distributions with Heavy Quark Mass Effects", Phys. Rev. D69, 114005 (2004).
* (anglès) M. Glück, E. Reya, A. Vogt, "Dynamical Parton Distributions Revisited", Eur. Phys. J. C5, 461-470 (1998).
* (anglès) A. D. Martin et al., "Parton distributions incorporating QED contributions", Eur. Phys. J. C39, 155 161 (2005).

## Enllaços externs

* (anglès) Parton distribution functions Arxivat 2001-11-28 at the Library of Congress – from HEPDATA: The Durham HEP Databases Arxivat 2001-11-28 at the Library of Congress.
* (anglès) CTEQ6 parton distribution functions Arxivat 2020-02-10 a Wayback Machine..
# Parachute (Colorado)

Parachute és una població dels Estats Units a l'estat de Colorado. Segons el cens del 2008 tenia 1.290 habitants.

## Demografia

Segons el cens del 2000, Parachute tenia 1.006 habitants, 381 habitatges, i 233 famílies. La densitat de població era de 329,2 habitants per km².
Dels 381 habitatges en un 39,9% hi vivien nens de menys de 18 anys, en un 41,7% hi vivien parelles casades, en un 11,8% dones solteres, i en un 38,8% no eren unitats familiars. En el 32,8% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,42.
Per edats la població es repartia de la següent manera: un 34,2% tenia menys de 18 anys, un 9,1% entre 18 i 24, un 32,3% entre 25 i 44, un 15,4% de 45 a 60 i un 8,9% 65 anys o més.
L'edat mediana era de 29 anys. Per cada 100 dones de 18 o més anys hi havia 103,7 homes.
La renda mediana per habitatge era de 31.208 $ i la renda mediana per família de 34.423 $. Els homes tenien una renda mediana de 31.118 $ mentre que les dones 21.875 $. La renda per capita de la població era de 14.114 $. Entorn del 7,7% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parachute». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Parachute». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Restes de sa Torre de Son Quartera - Tanca des Talaiot

Les restes de sa Torre de Son Quartera - Tanca des Talaiot és un jaciment prehistòric situat al lloc anomenat Tanca des Talaiot, de la possessió Sa Torre de Son Quartera, segregació de la possessió de Sa Torre del municipi de Llucmajor, Mallorca.
Són unes restes prehistòriques que es troben molt arrasades, pràcticament desaparegudes. Només s'observen cinc pedres que, a més, han estat mogudes de lloc. No obstant això, el jaciment soterrat encara és present elevant-se aquí el terreny que és ple de pedra petita.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 73. ISBN 84-500-5970-4.
* ↑ de Luna, J; i col «Jaciments arqueològics Tom IV» (pdf). Catàleg de béns immobles [Llucmajor], 2000, pàg. 14 [Consulta: 23 desembre 2012].
# Quintana de la Tuta

La Quintana de la Tuta és un paratge a cavall dels termes municipals de Castellcir i de Moià, a la comarca del Moianès.
Està situada en el sector nord-occidental del terme, formant un arc que s'estén del sud a l'est de la masia de la Tuta, a banda i banda del límit dels dos termes. És a ponent dels Plans de la Tuta, al nord-est, est i sud-est de les Roques Foradades. És dalt de la carena que separa les valls del torrent Mal, a ponent, i del torrent de la Mare de Déu, a llevant.

## Etimologia

Deu el seu nom al fet que aquests camps són adjacents a la masia de la Tuta; la paraula quintana reflecteix exactament aquest concepte.

## Enllaços externs

* La Quintana de la Roca en el seu entorn, a l'Institut Cartogràfic de Catalunya
# Rafael Recuenco Montero

Rafael Recuenco i Montero (Conca, 24 d'octubre de 1951) és un sindicalista valencià d'origen castellanomanxec. Fou el secretari general de la Unió General de Treballadors (UGT) del País Valencià de 1988 a 2009.

## Trajectòria

Recuenco treballà a la factoria d'Almussafes (Ribera Baixa) de l'empresa automobilística Ford des d'on donà el salt al moviment sindicalista per dirigir la Federació del Metal a València des de 1986. Ha dirigit la UGT-PV des de la seua constitució el 1988 fins que el 2009 fou substituït per Conrado Hernández a un tens congrés amb conflictes i tensions al si del sindicat. Un cop acabà el seu mandat es va reincorporar al seu antic lloc de treball a la Ford.
Militant del PSOE des de 1972, Rafael Recuenco també fou elegit diputat a les Corts Valencianes pel PSPV-PSOE a la primera i segona legislatura tot i que aquesta darrera no la acabaria dimitint el setembre de 1988 quan les dues organitzacions es distancien després de la Vaga General del 14-D contra el govern socialista. Ha estat vicepresident de la Comissió d'Indústria, Comerç i Turisme de les Corts Valencianes de 1983 a 1987.

## Referències

* ↑ Segons la web de les Corts Valencianes i el "Diccionario biográfico de políticos valencianos" va néixer a Conca. El web de la Fundació Pablo Iglesias indica Mohorte (Cuenca). Al diari Levante, en canvi, s'indica Villarrobledo (Albacete)
* ↑ «Recuenco vuelve al ´tajo´ de la Ford» (en castellà). Levante-EMV, 18-04-2009. [Consulta: 30 març 2013].
* ↑ «Un metalúrgico clásico» (en castellà). El País, 24-03-2002. [Consulta: 30 març 2013].
* ↑ Rafael Recuenco al web de la Fundació Pablo Iglesias
* ↑ «Fitxa de les Corts Valencianes». Arxivat de l'original el 2016-03-03. [Consulta: 15 maig 2015].